‘নতুন চর্যার সংগ্রহ ও চর্যাকার পরিচয়’ অংশে গবেষক সৈয়দ মোহাম্মদ শাহেদ যে বিশদ আলোচনা করেছেন তা থেকে পাঠক চর্যাপদ সংগ্রহের ইতিহাস এবং প্রায় পঁচিশজন চর্যাকারের পরিচয় সম্পর্কে ধারণা পাবেন। গবেষক জানিয়েছেন, ১৯০৭ সালে চর্যাপদ আবিষ্কারের সাত বছর পর ১৯১৬ সালে হরপ্রসাদ শাস্ত্রীর চর্যাপদ প্রকাশিত হলে বাংলা ভাষা ও সাহিত্যের ইতিহাস কেবল পুনর্গঠিত হয়নি; অসমিয়া, উড়িয়া, মৈথিলি, হিন্দি ভাষা ও সাহিত্যের ইতিহাস পুনর্গঠনের প্রক্রিয়াও শুরু হয়। শাস্ত্রীর চর্যাপদে বাইশ-তেইশজন পদকর্তার পঞ্চাশটি গান ছিল। তবে দু-জায়গায় পুঁথি ছেঁড়া থাকায় চর্যাকার ভূসুকুর পদের অর্ধাংশ এবং তন্ত্রী, কুক্কুরী ও কাহ্নের একটি করে পদ পাওয়া যায়নি। পরে প–ত প্রবোধচন্দ্র বাগচী তিববতি অনুবাদ থেকে সেগুলোর ভাবার্থ সংস্কৃত ভাষায় অনুবাদ করেন।